**23.08.2021**

**Коми Республикалы сё во тыран лунӧ Сыктывкарын восьтісны Иван Павлович Морозовлы памятник**

Кыпыд церемонияыс вӧлі моз тӧлысь 22 лунӧ. Сэтчӧ пырӧдчисны Коми Республикаса Юралысь Владимир Уйба, И.П. Морозовлӧн гӧтырыс Мария Григорьевна, Иван Павловичлӧн рӧдвужыс да уджъёртъясыс.

«Иван Павлович Морозов – тайӧ морт, код кодьӧн колӧ лоны ӧнія став веськӧдлысьыслы. Сійӧ мӧвпаліс ыджыдторъяс йылысь да вӧчліс смел воськовъяс, аслас уджъёртъясыскӧд стрӧитіс выль республика. Сюрс километра туй, промышленнӧй объектъяс, кутшӧмъяс ставнас вежисны регионлысь экономикасӧ. Аэропортъяс, детсадъяс, школаяс, больничаяс! И став тайӧ ыджыдлун вылас видзӧдтӧг тайӧ вӧлі прӧстӧй, восьса, йӧз пӧвстысь петӧм веськӧдлысь, морт, коді отсаліс ставлы, коді шыӧдчыліс сы дорӧ отсӧгла», - шуис Коми Республикаса Юралысь.

Коми йӧзлӧн ыджыд пилы памятник сувтӧдӧм йылысь водзмӧстчӧмӧн регионса Юралысь дорӧ шыӧдчисны Иван Павловичлӧн уджъёртъясыс – найӧ, кодъяс уджалісны сыкӧд орччӧн республикалӧн бур вылӧ. На отсӧгӧн памятникыс лоис зэв эскӧданаӧн, Иван Павловичлысь этшсӧ стӧча петкӧдлысьӧн.

«Меным зэв нимкодь аддзыны тіянӧс ставнытӧ тані, - шыӧдчис чукӧртчӧмаяс дорӧ КПСС-лӧн Коми обкомса медводдза секретар И.П. Морозовлӧн отсасьыс Иван Свистельник. - Унакӧд ме уджалі дыр кад. И талун миянӧс бара чукӧртіс Иван Павлович Морозов. Тайӧ памятникыс – пыдди пуктӧм став йӧзыслы, кодъяс уджалісны республикалӧн бур вылӧ».

Иван Морозовлысь пертассӧ лӧсьӧдӧм вылын уджаліс скульпторъяслӧн быдса котыр Россияса нималана художник Анатолий Неверовлӧн юрнуӧдӧм улын. Петкӧдлыны канму уджалысьӧс быттьӧ мунысьӧн вӧзйис скульпторлӧн нылыс Анастасия.

«Ми петкӧдлім Иван Павловичӧс йӧзлы, землякъяслы, аскиа лунлы воча мунысьӧн. Уджалім ми зэв кыпыда, шемӧса да миянлы мусмис тайӧ чуймӧдана мортыс», - висьталіс Анатолий Неверов.

Регионса туй да стрӧитчан отрасльса ветеран, Коми Республикаса Почёта гражданин Вячеслав Иванович Худяев казьтыліс, кутшӧм интереснӧйӧн, лоӧмторъяс вылӧ озырӧн вӧлі кадыс, кор республикаӧн юрнуӧдіс Иван Морозов. Ӧтлаын найӧ уджалісны 11 во.

«Ме бура тӧда Иван Павловичӧс. Рад, мый ӧні лои сылы памятник. Дыр бӧрйим памятниклы инсӧ. Вӧлі вӧзйӧм сувтӧдны сійӧс Морозов улича вылын, бассейн дорын. А ме вӧзйи Киров да Орджоникидзе туйвежын, Иван Павловичлӧн керкаыскӧд орччӧн. И меным нимкодь, мый бӧрйисны буретш тайӧ инсӧ», - висьталіс Вячеслав Худяев да аттьӧаліс Владимир Уйбаӧс проектсӧ ошкӧмысь.

Памятниксӧ сувтӧдісны Киров улича вылын орччӧн керкаыскӧд, кӧні оліс Иван Павлович Морозов, Киров нима парккӧд орччӧн, кӧні сійӧ быд асыв котраліс, Сыктыв юкӧд орччӧн, кӧні колис сылӧн челядьдырыс да томлуныс. Иван Павлович Морозов чужис Сыктыв районса Межадор сиктын. Сылӧн землячка, сиктса школаын велӧдысь да библиотекар Антонина Меньшенина вайӧма Сыктывкарӧ содз тыр межадорса му.

«Иван Павлович вӧлі вермысьяслӧн да лӧсьӧдысьяслӧн легендарнӧй кӧленаысь, кодъяс мунісны война пыр, кыпӧдісны страна да пуктісны сійӧ подувсӧ, мый вылын ми ӧні на олам. Ми гордитчам, мый миян сиктса школа новлӧ 1939 вося выпускник Иван Морозовлысь ним. Межадорса уна ныв-зонлы сійӧ лоис геройӧн», - пасйис Антонина Меньшенина.

Морозов семья нимсянь чукӧртчӧм йӧзӧс чолӧмаліс Иван Павловичлӧн внукыс – Иван Морозов. Сійӧ аттьӧаліс ставсӧ, коді уджаліс памятник сувтӧдӧм вылын.

«Пӧль сиис ассьыс олӧмсӧ республикалы, - пасйис Иван Морозов. - Сійӧ мичаа оліс, мичаа веськӧдліс. Сылӧн олӧмыс эз прӧстӧ кӧдзсьы тайӧ муас, миян йӧз пытшкӧ, миян республикаӧ. Тайӧ кӧйдысыс дыр на кутас вайны озыр бӧртас».

«Дона ёртъяс! Иван Павлович кодь йӧзлы колӧ лоны примерӧн миян том йӧзлы. А сылӧн «Ми вӧчим ассьыным олӧм! И эг лёка! Ми ставнас сійӧс сиим йӧзлы служитӧмлы» кывъясыс лоасны бур ыштӧдӧн миянлы ставлы», - тӧдчӧдіс Владимир Уйба.

**23.08.2021**

**В день столетия Республики Коми в Сыктывкаре открыт памятник Ивану Павловичу Морозову**

Торжественная церемония состоялась 22 августа. В ней приняли участие Глава Республики Коми Владимир Уйба, вдова И. П. Морозова Мария Григорьевна, родные и соратники Ивана Павловича.

«Иван Павлович Морозов – это человек, на которого нужно равняться всем нынешним руководителям. Он строил самые амбициозные планы и принимал смелые решения, строил со своей командой новую республику. Тысячи километров дорог, промышленные объекты, которые полностью перестроили экономику региона. Аэропорты, детские сады, школы, больницы! И при всей масштабности работы это был удивительно простой, открытый, народный руководитель, человек, который помогал всем, кто обращался к нему за помощью», - отметил Глава Республики Коми.

 С инициативой установить памятник великому сыну коми народа к главе региона Владимиру Уйба обратились соратники Ивана Павловича Морозова – те, кто трудился с ним на благо республики. Благодаря их поддержке, советам и консультациям памятник получился очень достоверным, точно передающим характер Ивана Павловича.

«Мне очень приятно видеть здесь всех вас, - обратился к собравшимся помощник первого секретаря Коми обкома КПСС И. П. Морозова Иван Свистельник. - Со многими я работал долгие годы. И сегодня нас вновь собрал Иван Павлович Морозов. Этот памятник – это дань уважения всем людям, кто трудился на благо республики».

Над созданием образа Ивана Морозова работала творческая группа скульпторов под руководством заслуженного художника России Анатолия Неверова. Идею изобразить государственного деятеля в движении предложила дочь скульптора Анастасия.

«Мы изобразили Ивана Павловича идущего – на встречу с народом, с земляками, навстречу будущему. Работали мы с большим воодушевлением, с великим чувством восхищения и влюблялись в этого удивительного человека», - поделился впечатлениями Анатолий Неверов.

Ветеран дорожной и строительной отрасли региона, Почётный гражданин Республики Коми Вячеслав Иванович Худяев вспоминает, каким интересным, богатым на события было время руководства республикой Иваном Морозовым. Вместе они работали 11 лет.

«Я хорошо знаю Ивана Павловича. Рад, что теперь есть памятник ему. Долго выбирали место для памятника. Был вариант на улице Морозова, на площадке возле бассейна. А я предложил место на перекрестке улиц Кирова и Орджоникидзе, рядом с домом Ивана Павловича. И рад, что выбрали именно его, - рассказал Вячеслав Худяев, поблагодарив Владимира Уйба за поддержку проекта.

Памятник установлен на улице Кирова рядом с домом, где жил Иван Павлович Морозов, рядом с Кировским парком, в котором совершал ежедневные пробежки, рядом с Сысолой, на берегах которой прошли его детство и юность. Родился И. Морозов в селе Межадор Сысольского района. Его землячка, педагог-библиотекарь сельской школы Антонина Меньшенина привезла в Сыктывкар горсть межадорской земли.

«Иван Павлович принадлежал к легендарному поколению победителей и созидателей, которые прошли через испытания военного времени, восстановили страну и создали тот фундамент, которым мы пользуемся и сейчас. Мы гордимся, что наша сельская школа носит имя Ивана Морозова - выпускника 1939 года. Для многих межадорских мальчишек и девчонок он стал героем», - отметила Антонина Меньшенина.

От имени семьи Морозовых собравшихся приветствовал внук Ивана Павловича – Иван Морозов. Он поблагодарил всех, кто участвовал в установке памятника.

«Дед посвятил свою жизнь республике, - отметил Иван Морозов. - Он красиво жил, красиво руководил. Его жизнь была не напрасно посеяна в нашу землю, в наших людей, в нашу республику. Это семя ещё многие годы будет приносить богатые плоды».

«Дорогие друзья! Такие люди, как Иван Морозов должны быть примером для нашей молодёжи. А его слова «Мы сделали свою жизнь! И неплохо! Мы полностью посвятили ее служению народу» – будут добрым посылом для всех нас», - подчеркнул Владимир Уйба.